LidanRubinov/Halacha-QA huggingface dataset:
שאלה: טיול בשביל ישראל: לקראת שחרורי הקרב ובא, ברצוני לעשות את שביל ישראל. התעוררו בי מספר שאלות אשר אשמח לדעת איך להתמודד מולם במהלך הטיול. א. תפילות במניין - ככה"נ שבמשך כל הטיול לא אוכל להתפלל במניין. ב. לימוד תורה - ככה"נ לא אוכל להקדיש יותר מידי זמן ללימוד תורה. ג. שבתות - האם עדיף לעשות שבת בשטח או לחזור הביתה או משהו כזה? יש לציין כי חשוב לי לעשות את הטיול הזה ע"מ שאוכל לקנות את כל ארץ ישראל ברגליים שלי. אשמח אם אוכל לקבל תשובות לבעיות הנ"ל ולעוד בעיות שלדעתך יהיו. מראש!
תשובה: מצוה לטייל בארץ אך לא על חשבון מצוות אחרות. אולי אפשר לארגן קבוצה של לפחות עשרה שיהיה לכם מניין? אומנם קורה שבגלל אילוצים אדם לא מתפלל במניין, וקשה להחליט לכל אחד מה הם אילוציו. צריך לתכנן את הטיול כך שלרוב תהיה תפילה במניין, לפחות בימי שני וחמישי. אין להישאר בשטח בשבת בשום פנים ואופן! תשובת הרב זלמן מלמד ותשובות נוספות
שאלה: שם האם בתפילה על בן מאומץ: אם אני רוצה להתפלל על אדם מאומץ, האם עליי לומר פלוני בן שם אמו המאמצת? שהרי הוא לא בנה.
תשובה: יש להתפלל בשמו, בן שם האשה המאמצת.
שאלה: לימוד שחיה בגמרא: חבר אמר לי שכתוב בגמרא שאדם חייב ללמד את בנו תורה, אומנות ושחיה. האם הכוונה היא בפשט של הדברים, האם באמת התנא התכוון ללמד שחיה ממש? אם כן, למה?
תשובה: הכוונה כפשוטו, כדי שאם יהיה באוניה טובעת ויכנס לסכנה יוכל להציל את עצמו.
שאלה: מילים מחוקות בספר תנ"ך: שמתי לב שיש מס מילים מטושטשות ומחוקות מהדפוס בפרק מסויים בספר תנ"ך שקיבלתי לפני שנים רבות, בסיום בית הספר היסודי. מה עליי לעשות, האם ספר זה צריך גניזה?
תשובה: אפשר לצלם ממקור אחר ולהכניס דף במקומו כדי שיוכלו להשתמש בו ואין צורך לגנוז את כל הספר. אם כל התנ"ך לא בעל שימוש צריך לגנוז אותו.
שאלה: קירוב בין ילדים לאם: אני גרושה כבר 15 שנים. גרושי הפריד ממני את ילדי באמצעות השמצות זדוניות ולא נכונות, הכאתם והפחדתם. נתן לאשה זרה לנהל את חייהם בפחד ובמחסור כאשר לי אין את היכולת להצילם. כל השנים אני מנסה לקרבם אלי ללא הועיל- הם מפחדים מהאב למרות שהם כבר גדולים. שני הגדולים כבר אבות לילדים.מה עלי לעשות כדי להביאם אלי, להגן עליהם ולתת להם פינה חמה?
תשובה: תמשיכי להתפלל, תמשיכי לעשות איתם חסד ולהאיר להם פנים. את השאר הקב"ה יעשה.
שאלה: מציאת כלה : אני בן 35 ועדיין רווק, מדוע אין אני מצליח למצוא כלה?
תשובה: לצערי אין לי רוח הקודש. בכל אופן ודאי שכדי להשתדך צריך גם ביטחון בה' ותפלה גדולה. וגם יש להשתדל. כדאי שתלך ליועץ ותספר לו מה שעובר עליך, אולי יש לו עצה טובה ואין חכם כבעל נסיון.
שאלה: סיכום עם אולם בתוך 3 השבועות: 1. האם ניתן לסגור עם אולם לחתונה בימי שלושת השבועות (כמובן לחתונה לאחר התקופה המדוברת)? 2. האם ניתן לקנות טבעת אירוסין מתנות לאירוסין, כמו ש"ס וכד, בימי שלושת השבועות?
תשובה: 1. מותר. 2. לקנות מותר אך לא לתת את המתנות עכשיו.
שאלה: נדר בשם כל הקהל: בשבת התארחתי בבית כנסת והתפללו שם לרפואת מישהו ואמרו "בעבור שכל הקהל נודר צדקה בעבורו" - האם יש לי מחויבות לזה? אני לא התכוונתי לנדור וגם לא עניתי אמן ואני גם לא חלק מהקהילה.
תשובה: זה לא מחייב אותך, כי לא שאלו אותך קודם.
שאלה: לימודי ריקודי עם בשלושת השבועות: 1. לפני כחודשיים התחלתי ללמוד ריקודי עם. האם אני יכולה להמשיך עם זה עכשיו בתקופת שלושת השבועות או שזה בלתי אפשרי. יש לציין שזה לימוד וזה גם למטרת ספורט. 2. מותר לקנות בגדים עד א באב או בכלל לא? אני ספרדיה אם זה קשור.
תשובה: 1. עד ר"ח אב תמשיכי בלימוד ריקודי עם. 2. בגדים חדשים לא קונים מי"ז בתמוז.
שאלה: תכלת רק בציצית קטן: הטלתי פתיל תכלת רק בציצית קטן ובטלית אני עדיין עם השיטה הרגילה. האם אני מברך על הטלית ברכה לבטלה או שאין בעיה להשאיר את זה ככה?
תשובה: יפה עשית, ראוי להדר (לדעתך) רק בצינעא ולא בפרהסיא. גם טלית ללא תכלת כשרה לכל הדעות, התכלת אינה מעכבת את הלבן. אתה יכול להמשיך ולברך על הטלית הגדולה.
שאלה: בירור על תשובה שקיבלתי: שאלתי את הרב: לפני 6 שנים, כשהייתי בכיתה ה-ו, אני זוכר שמצאתי באחד החדרי ספרים בבי"ס סידור שהיה כתוב עליו שם של ילד מהשכבה שלי. לקחתי את הסידור הזה. (מן הסתם יש פה חשש גזל רציני) כיום אני כבר לא בקשר עם אותו ילד אך חיפשתי את כתובתו ושלחתי לשם בדואר 50 שקלים, כי הסידור כבר חצי קרוע.(יותר ממחיר הסידור.) אינני יודע אם הוא קיבל את הכסף. בכל מקרה,מה עלי לעשות עם הסידור? תשובת הרב הייתה: מותר להשתמש בסידור כי כבר שלמת עליו. שאלתי: האם אני יכול להשתמש בסידור אפילו שקיים החשש שאותו ילד לא קיבל את הכסף ששלחתי?
תשובה: מכיון שאתה מוכן מצידך לשלם, זה לכל היותר כמו אבידה שאתה צריך להחזיר את דמיה, ולכן אתה יכול להשתמש בסידור.
שאלה: ניענוע הידיים בברכת כהנים - מתי וכיצד?: אני כהן. רציתי לדעת, בעת ברכת כהנים לאן אני מניע את ידיי ובאילו תיבות? (אני ספרדי).
תשובה: וסליחה על העיכוב. הנעת הידים כמוה כהשמת היד על ראש המתברך   הקהל. התיבות בהן מניעים את הידים הם כל התיבות שמסתיימות בכ"ף סופית- שכן בתיבות אלו אנו פונים ישירות אל המתפללים, וכן בתיבה ' ' החותמת את הברכה. הכיוון הוא מצד ימין של הקהל לצד שמאל, כלומר מצד שמאל שלך לצד ימין. חג שמח הרב יעקב כהן.
שאלה: ברכת הגומל לאחר ניתוח קוסמטי: האם צריך לברך ברכת הגומל לאחר ניתוח קוסמטי?
תשובה: תלוי, אם מדובר בניתוח קטן אז לא צריך לברך הגומל אבל אם זה היה ניתוח עם הרדמה מלאה יש לברך.
שאלה: פסוק עם אותיות השם "שמעון": אני יודע שצריך לפני ה"יהיו לרצון" השני בתפילת שמונה-עשרה לומר פסוק מהתנ"ך שבו מופיע השם שלך או אותיות השם שלך. אשמח לקבל פסוק מהתנ"ך על השם שמעון.
תשובה: בחר לך פסוק אחד מהפסוקים הבאים או פסוק מהתורה בו מופיע השם שמעון. שמות פרק כו, יז: "שתי ידות לקרש האחד משלבת אשה אל אחתה כן תעשה לכל קרשי המשכן". במדבר פרק יא, ח: "שטו העם ולקטו וטחנו ברחים או דכו במדכה ובשלו בפרור ועשו אתו עגות והיה טעמו כטעם לשד השמן". תהלים פרק מח, יד: "שיתו לבכם לחילה פסגו ארמנותיה למען תספרו לדור אחרון". תהלים פרק קמז, יב: "שבחי ירושלם את ה' הללי אלקיך ציון". בברכת התורה, WWW.Yeshiva.org.il
שאלה: הנחת תפילין של ר"ת: בבית הכנסת בו אני מתפלל, אני היחיד המניח תפילין של ר"ת. לכן, אין הציבור מתעכב והתפילה זורמת ללא שהיות מיותרות עד לסיומה. אני מקפיד להניח התפילין הנ"ל לאחר קדיש תתקבל שלאחר ובא לציון. וגם זאת, אני נוהג תחילה לחלוץ ולקפל את התפילין של רש"י. האם אני נוהג כהלכה או שעלי לשנות את מיקום ההנחה בתפילה? אציין כי מינהגי אינו נשען על הלכה או מינהג כל שהוא. אציין עוד שאני נמנה על בני עדות הספרדים.
תשובה: אתה נוהג ר.
שאלה: אוכל בחו"ל: אני עתיד לטוס לקוריאה בסוף חודש אב. מבחינת מזון, האם מותר לאכול ירקות, לחם ולשתות מים בחוץ לארץ?
תשובה: במים אין בעיה. בירקות ובפירות אין בעיה, כמובן שצריך לבדוק כשהם מוחזקים בתולעים.
שאלה: בת מצוה בביכ"נ רפורמי: יש לנו בני דודים חילונים החוגגים בת מצוה לבתם. חלק מהטקס ייערך בשעות אחרי הצהריים בבית כנסת רפורמי, הבת תקרא בתורה ללא מנין ותפילה ולאחר מכן תיערך סעודה. 1. האם לבית כנסת רפורמי יש דין של כנסיה שאסור להכנס בכלל? 2. האם יש מניעה כדי לכבדם (מטעם של חיבור משפחתי, בעיקר שכרגע הם יותר ויותר מתחזקים) להיות שותף בטקס הקריאה בתורה? ברור שלצערינו יהיו שם ברכות לבטלה (נשתדל בהמצאותנו שם למנוע את הברכות ושתהיה רק קריאה סתמית בתורה. אם לא נגיע ברור שלא נוכל להשפיע)
תשובה: 1. אין להכנס לביכנ"ס רפורמי. 2. תכבדם באופן אישי ללא השתתפות ב"טקס".
שאלה: תרומת דם בבין המצרים: האם מותר לתרום דם בבין המצרים?
תשובה: אינני רואה שום בעיה עד ראש חודש אב.
שאלה: זמן אזכרה לאימי: אימי נפטרה בכ"א חשון תשס"ח 19 11 08. מתי אני צריך לעשות לה אזכרה השנה? אנחנו יוצאי עדות יון.
תשובה: אזכרה עושים ביום הפטירה, כלומר, בכ"א בחשוון. בברכת התורה, WWW.Yeshiva.org.il
שאלה: רב שלא פוסק כרמב"ם: אני תמניה ואצלנו המנהגים הם לפי הרמב"ם. האם מותר לי לעשות עלי רב שאינו נוהג לפי הרמב"ם, ואם כן, מה קורה במקרה שדעותיהם לא שוות?
תשובה: היות ואת שייכת לעדה שנוהגים כרמב"ם את צריכה לנהוג כפי מנהגי העדה ולפסוק כרמב"ם. את צריכה לעשות רב שיודע לענות כפי מנהגי עדתך. כל רב קהילה צריך לענות כפי מנהגי השואלים.
שאלה: שכחתי לצום: מה עושים במקרה ששכחתי מצום יז בתמוז, האם להתחיל לצום ברגע שנזכרתי? ואם לא צמתי בכלל, האם עליי להשלים את הצום?
תשובה: תמשיך לצום. אמנם מוזכר בהלכה שמי שקיבל על עצמו יום צום ושבר את הצום "ילווה וישלם", כלומר: יצום יום אחר במקום, אבל פה ח קבעו דווקא את היום הזה לצום ולכן לא שייך לצום ביום אחר במקום. אז אתה צריך לבקש סליחה על כך ולהמשיך לצום.
שאלה: כלאי נענה ועגבניות: בגינה, שבה גדל צמח הנענה, התחיל לגדול שתיל של עגבניות. האם זה נחשב ככלאיים, והאם עליי להוציא את השתיל עגבניות?
תשובה: צריך שיהיה מרחק של 15 ס"מ בין גבעול הנענע ובין גבעול העגבניה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אי חסימת אינטרנט אלחוטי: הובאו כמה תשובות באתר (בעיקר של הגאון הרב דב ליאור שליט"א), בעניין שימוש באינטרנט אלחוטי ללא ידיעה מפורשת (בע"פ) מהבעלים. וראיתי שהנטייה היא לאסור, ולא הבנתי. הרי כל בעלים של אינטרנט אלחוטי יכול לחסום אותו בכל רגע, ולאפשר את השימוש אך ורק לו. החסימה היא דבר ידוע ולא מסובך לעשותו. א"כ נראה לומר שהבעלים מגלה דעתו שהוא מרשה להשתמש באינטנט בכל רגע ולמשך זמן לא מוגבל, שהרי בו ברגע שהשימוש שלי מפריע לו הוא יכול לחסום את השימוש לרבים? ועוד נ"ל שרובא דאינשי (לפחות בשכונתינו שאנשיה טובים ובעלי מידות) שעשו מנוי לאינטרנט מסכימים בחפץ לב להשתמש, וא"כ אין בדבר צד לא מוסרי וכדו?
תשובה: כל אדם שמתקרב בכמה מטרים לאיזור יכול להשתמש בלי ידיעת הבעלים. ולמרות שהבעלים יכול לחסום ובינתיים הוא לא חסם, כי אין לו זמן או כסף לכך, אין בכך גילוי דעת שמוחלים. במיוחד משום שזה מפריע להם, כי לפי מה שאמרו לי זה מאט את השימוש אצל הבעלים וממילא עושה לו נזק וברור שיש קפידא. אם אתה יודע בוודאות שהבעלים לא מקפיד נראה שמותר. כמו שמי שנמצא בבית חבירו וצמא, שהש"ך כותב: שאם ברור שהחבר נוח לו בכך, למרות שכרגע אינו יודע ובדרך כלל אומרים ש"יאוש שלא מדעת לא הוי יאוש", כלומר: שידיעה עתידית אינה פועלת למפרע, במקרה הזה מותר מפני ש"אנן סהדי" שנוח לו בכך.
שאלה: גוי בארוחת שבת: הגיס של אישתי גוי. הם הגיעו לארץ ומוזמנים אלינו לארוחת שבת. חוץ מעניין היין, יש עוד דברים שעלינו לשים לב?
תשובה: יש כאן בעיה חמורה - לתת לגיטימציה לנישואי תערובת.
שאלה: לבצע הפלה ממניעים שונים: אשתי רוצה לבצע הפלה ממניעים אישיים (חיזוק המשפחה והזוגיות) ומניעים כלכליים. נראה כי הגיעה לכלל החלטה, אך אני מנסה להניא אותה ממחשבתה. האם החלטת האישה ו בית מהווה סיבה מספקת?
תשובה: על פי ההלכה אין היתר להפיל אלא אם כן יש סכנת נפשות לאשה אם האשה חוששת שהיא תאבד את שפיותה גם זה פיקוח נפש אך אם המצב לא כזה אסור להפיל. זה מבחינת ההלכה. אך יש להוסיף שאין לדעת מה יהיה התינוק ואולי הוא אמור להיות פאר המשפחה ודווקא על ידו תבוא הברכה לבית כי כאשר יולד הילד הבא הוא לא יהיה מי שהופל. אם עדין אשתך לא עשתה מעשה אני מקווה שהיא תתחזק וההריון יביא את ברכתו לכם.
שאלה: כוס חד פעמית לקידוש: האם מותר בשעת הדחק ( אין במנצא כוסות אחרים) לקדש עם כוס יד פעמית
תשובה: וסליחה על העיכוב. בשעת הדחק - מותר. וראה כאן: וחג שמח הרב יעקב כהן.
שאלה: כזית שמנונית על הסכין: במסכת ביצה (טז.) כתוב שאדם גורר שמנונית שעל הסכין ואם יש בזה כזית יכול לסמוך על זה לעירובי תבשילים. השאלה איך מציאותית יכול להיות כזית שמנונית? (זה דווקא גרירה אחת כי כתוב דאית בהו). נ.ב. גם אם רוצים לומר שזה רק בא להגיד שגם בדבר חסר חשיבות אפשר לערב, עדיין זה צריך להסתדר מציאותית כמו שהבית יוסף בסימן השני בטור דן איך יכול להיות שקירות בית ר יוסי לא ראו שיפולי חלוקו.
תשובה: באותם הדורות הנקיון לא היה כפי שהיום. היום אחרי כל ארוחה מנקים את הכלים והם מבריקים. אז לא היו מנקים כל פעם והיה נשאר שמנונית על הסכין. בלהב גדול של סכין היה יכול לרכז במקום אחד כזית. במציאות של היום זהו דבר לא מצוי.
שאלה: אוכל בבית העלמין: ב-ו באב תהיה אזכרה לאימי (שנה שלישית) וברצוני לדעת האם מותר להכניס לשטח בית העלמין אוכל (בתוך המכונית) שישמש לאחר מכן לאזכרה בבית הכנסת.
תשובה: אם לא מברים שם אלא רק מכניסים את המאכל במכונית ומוציאים אותו ואוכלים מחוץ לבית הקברות מותר, וטוב שהמאכל יהיה מכוסה.
שאלה: מציאת ספר בשבת: מצאתי בשבת שלושה ספרים שמישהו הניח ליד ביתו כיוון שלא רצה בהם עוד. לקחתי את הספרים ולמעשה כך הפכתי אותם לשלי. האם הדבר מותר בשבת?
תשובה: הן אמת שאסור להכניס חפץ לרשותו בשבת. ומחמת כן נפסק בשו"ע שאין ליתן מתנה בשבת (אא"כ מדובר בדבר שהוא צורך השבת כגון דברי מאכל ומשקה וכדו'), אולם לגבי מציאה בשבת כבר כתב בשו"ת רבי עקיבא איגר מהדורה קמא (סימן קע"ד ד"ה אבל אינו), שאין איסור לזכות מהפקר בשבת ואינו בכלל מקח וממכר, כיון דליכא דעת מקנה. ועיין גם בשו"ת ציץ אליעזר חלק י"ג סימן נ"ו אות ב').
שאלה: ציור של שמש: האם יש בעיה שילד יצייר שמש עגולה שלימה? הרי זה ממש עבודה זרה!! האם אדם גדול יכול לצייר שמש?
תשובה: יש לצייר את השמש באופן חלקי, כגון: בשעת זריחה או שקיעה או שענן או עץ מסתירים חלק ממנה. אך אם יש מטרה לימודית, כגון: לצורך לימוד אסטרונמיה, מותר לצייר שמש שלמה.
שאלה: תפילה - שיחה עם הקב"ה: אם תפילה זה שיחה עם הקדוש ברוך הוא אז למה לא רואים את התשובה, הרי זה דו שיח?
תשובה: לא ברורה השאלה. אם השאלה נוגעת לשאלה כיצד הבקשות שאנו מתפללים עליהם לא נענות, זו שאלה אחת. לשאלה זו הרבה התבוננויות. ההסבר שנראה לנו שבעצם כל תפלה היא פועלת ונענית אולם הקב"ה לא עונה לנו בדרך של עשיית ניסים ונפלאות, הסייעתא דשמיא שלנו פועלת בדרכים סמויות יותר. גם כשאנו מתפללים על חולה שלא מתרפא אנו מבינים שהתפלה לרפואה פועלת רפואה אולם אין בכוחה לגרום לנס. כמה תפילות נצרכות כדי שעצם התפלה תתממש גם שלא דרך הטבע אין אנו יודעים. אם השאלה היא בנוגע לתחושה שאנו מדברים ואילו הקב"ה לא מדבר עימנו, איני מנין ההנחה שהקב"ה צריך לדבר עימנו. הקב"ה מדבר עם נביאים. כדי לזכות לכך שהקב"ה ידבר איתנו אנו צריכים להיות במדרגה עליונה. לפעמים הקב"ה מדבר עימנו אולם אנו לא יודעים לשמוע. כפי שאין אנו יכולים לצייר את הדמות של הקב"ה כך אנו לא יודעים לשמוע את הקול האלוקי. אולם הרגשת הנוכחות האלוקית לא תלויה בכך שנשמע את הקול והדיבור האלוקי, הנוכחות יכולה להבנות גם מכוח מה שאנו מאמינים שהקב"ה שומע קולנו.
שאלה: שטר ארוסין: האם רצוי חייבים לעשות שטר אירוסין תנאים במסיבת אירוסין או לפני החופה?
תשובה: כך מקובל וראוי לעשות בזמן שהחתן והכלה מחליטים, שיעשו ההורים מסיבה עם כל הידידים ויכתבו בה את התנאים. זה נקרא "תנאים" ולא אירוסין, כי "אירוסין" בלשון התלמוד הכוונה למה שנקרא בימינו "קידושין", זה רק שם מושאל. מותר לעשות תנאים גם בשלושת השבועות ובתשעת הימים, רק יש להמנע ממוסיקה, סעודה גדולה (אפשר להגיש כיבוד קל) וכדומה, אך עצם כתיבת התנאים מותרת.
שאלה: המתת חסד לבעלי חיים: 1. מדובר במקרה בו הכלב מאוד זקן, לפי שנות כלב, ונוטה למות. מזה זמן מה שהוא כבר לא יכול ללכת לבד - הוא רובץ במקום,בקושי זז, מתנהל בכבדות ולאחרונה הוא בוכה כל הזמן. ניתן לראות עליו שהוא פשוט עומד למות, האם מותר לקחת אותו להרדמה כבר מעכשיו? 2. בעניין חתולים שיש לנו מחוץ לבניין, שבלילות מייללים באופן מאד מפחיד הגורם, כמובן, להפרעה בשינה וכד' אבל מאוד מצמרר, מזעזע ויוצר תחושה רעה וחלומות רעים יש להם קול כשל תינוק קטן שמיילל מכאב. האם מותר לפנות למוקד העירוני שישימו אותם בהסגר? רוב הסיכויים שהחיות שם מורדמות לאחר כמה זמן. אשמח לפיתרון, ב ובכרת ברכה וטוב.
תשובה: 1. כן, מותר, כדי למנוע צער בעלי חיים. דומני שהר"י מיגאש במסכת בבא בתרא בפרק שני (בנוגע לשחיטה) אומר שלהמית בבת אחת הוא פחות צער מלתת לחיה לסבול. בשונה מאדם שבו אסורה המתת "חסד", בעלי חיים נחשבים ממון ומותר. 2. לכתחילה צריך היה לסלקם למקום שבו לא יפריעו, כגון: לאיזה יער, אבל מותר לקרוא לעיריה והעיריה תעשה מה שרוצה ואין זה באשמתכם.
שאלה: נרות בערב שבת לצדיקים: האם מותר להדליק נרות בערב שבת לצדיקים?
תשובה: כן.
שאלה: חינוך לתפילה: איך מתחילים לחנך ילד קטן לשבת עם אביו בתפילת שבת. מאיזה גיל? ואיך משכנעים אותו לשבת לצד אביו בתפילה?
תשובה: כשילד יודע לקרוא ויכול להתפלל מתוך סידור, אז הזמן לחנכו לבוא לתפילה ולהתפלל עם אביו. אך החינוך צריך להיות לא בלחץ. לא לחייב אותו להתפלל אם עדיין אינו רוצה אלא לגרום לו שהוא יבקש זאת כדי להיות כגדול, כדי להדמות לאבא. ואם הוא הלך פעם אחת להתפלל לשבח את זה שהוא מתפלל וזה יגרום לו לרצות להמשיך להתפלל.
שאלה: חתונה עם גויה!: נודע לי על חתונה "מפוברקת". הרב שערך את החופה וקידושין באולם בירך ללא שם השם. לאחר החופה כשנשאל לפשר הדבר הסביר שהאישה גוייה ועוברת תהליך גיור, ועקב אילוצים הם מתחתנים עכשיו ולאחר תהליך הגיור ינשאו שוב כדת משה וישראל. לאחר בירור נמצא שהאישה לא נמצאת בתהליך של גיור וכעת איננה מעוניינת כלל להתגייר בגלל שהתהליך מורכב הארוך, ויתרה מזו אישה- גויה זו כעת בהריון! רציתי לשאול את הרב, מה דעתו בעניין? כיצד רב מחתן יהודי עם גויה אף כשחשב שהיא עתידה להתגייר? ומה כדאי לעשות עכשיו?
תשובה: קשה לי לקבל שרב רשמי שהוכר כרב ע"י הרבנות עשה דבר כזה. יכול להיות וכך נראה לי שמישהו קרא לעצמו "רב" ועשה זאת, אבל לא כל מי שקורא לעצמו "רב" הוא רב מוכר מטעם הרבנות, כמו שיש גם מתחזים לפרופסורים שמוציאים דוקטורטים. ברור שזו תופעה חמורה על כל השלכותיה. צריך לכתוב ולידע את הרבנות הראשית, כדי שיבדקו את זה וידעו שיש רב מתחזה שעורך חופות.
שאלה: ברכה לבטלה: כתוב בתורה שלנו "לא תשא את שם ה אלוקיך לשוא כי לא ינקה ה את אשר ישא שמו לשוא". אז אם ברכתי בחיי ברכות לבטלה, האם זה אומר שאין על כך כפרה, שאי אפשר לתקן? ראיתי בספר חיי אדם, שמביא בפתיחה מעשה נורא מאדם שהגיע לעולם האמת ושם קיבלו אותו מלאכים והביאו לו ספר תורה, אך אז באו מלאכים שחורים ולקחן ממנו הספר ואת השאר אני לא זוכר.על כל פנים היתה לו בושה גדולה, וכל אלו המלאכים השחורים היו מברכות לבטלה! מה זה בעצם צריך להגיד לי?
תשובה: יש מחלוקת ראשונים האם מי שמברך ברכה לבטלה עובר על לא תשא שם אלוקיך לשוא. בכל אופן, גם לדעות שיש בכך איסור אני מניח שרוב הברכות לבטלה היו שלא במזיד אלא בשוגג. לכן התשובה העיקרית היא ללמוד הלכות ברכות. דווקא באיסור חילול ה' הענין של המזיד והחילול שנעשה בפועל הוא עיקר החומרא. אם כן, אם הדברים נאמרו בינך לבין עצמך יש בכך פחות חומרא. בכל מקרה אתה בן אהוב בפני המקום והקב"ה מקבל כלי שבור  הכוונה מי שבא בענווה לעשות תשובה
שאלה: נהג מונית שהוזמן לחינם : ביום שישי אחה"צ הייתי בבית חולים במיון ושוחררתי כשעה לפני השבת ומיד ביקשתי מקבלת הבית החולים שיזמינו לי מונית והזמינו לי מעיר סמוכה מכיוון שלא היה מענה מחברת המוניות שנמצאת בסמוך לבית החולים. עקב הלחץ של כניסת השבת וחוסר הזמן ולאחר שחיכיתי כ-7 דקות לנהג מונית שהזמנתי והוא לא בא, הגיע נהג מונית אחר, שגר גם קרוב יותר לאיזור מגורי כך שגם יש אפשרות טובה מאוד (תלוי בבחירתו) שהוא לא יחלל שבת לאחר שישים אותי בבית ויסע לביתו. כתוצאה מכך עליתי איתו ולא חיכיתי לנהג מונית שהזמינו בשבילי וב"ה הגעתי בזמן לפני שבת וגם נתתי לנהג תמריץ (50 יותר) ואפשרות מרחב זמן שתלויה בבחירתו החופשית לא לחלל שבת. שאלותיי הן : 1. האם נהגתי נכון, אם לא, מה עליי לעשות כדי לתקן? 2. האם עלי לפצות את הנהג מונית הראשון שהזמינו בשבילי, שהרי לא נסעתי איתו ובעצם הוא הוזמן לחינם? בנוסף, התקשרתי לחברת מוניות שממנה נשלח הנהג מונית הראשון כדי לדבר איתו, וענה לי אדם שאכן זיהה את מה שהיה ואמר לי שהנהג עצמו לא נמצא כי הוא טס לחו"ל, ואמר לי שאין לי מה לדאוג ושאני אהיה בריא, ושאם הנהג עצמו לא מוחל לי אז הוא מוחל לי. אודה לכבוד הרב שיורה לי מה עלי לעשות.
תשובה: 1. נהגת נכון כדי למנוע חילול שבת. 2. אם נגרם לראשון נזק אתה צריך לפצות אותו. אם הם מוחלים אז הכל ר אבל טוב עשית שגילית נכונות לפצות אותו.
שאלה: שיעור תורה על ידי אישה לקהל מעורב: מה דעת הרב על אישה המעבירה שיעור תורה לציבור מעורב?
תשובה: אם השיעור ממש מעורב, דהיינו שנשים וגברים יושבים ביחד אז ודאי שיש בעיה להעביר שם שיעור ולתת לגיטימציה לדברים שאינם תואמים את גדרי הצניעות של תורתנו הקדושה. אם יושבים בנפרד, גברים בצד אחד ונשים בצד שני, אינני יכול לומר שיש בזה איסור אבל זה נראה לי לא לגמרי צנוע.
שאלה: ברכה אחרונה על פנקייק: אם אכלתי כמות רבה של פנקייקים שברכתם מזונות, איזה ברכה אחרונה אני צריכה לברך, ברכת המזון או על המחיה?
תשובה: הדין בזה הוא כמו בעוגה. אם קובעים עליהם סעודה, כלומר: אם אוכלים כמה מהם ושבעים מהם והם כארוחה, אז מברכים עליהם ברכת המזון, גם אם בירך בתחילה מזונות.
שאלה: נטילת ידיים בין בשר לדג: האם יש לחשוש בנגע צרעת ולטול ידיים בין בשר לדג?
תשובה: יש נוהגים כן אולם אין חובה, כי לפי המדע היום אין חשש לכך. עם זאת, נוהגים לטעום משהו ביניהם.
שאלה: ניתוח בבין המיצרים: האם כדאי לעבור ניתוח בבין המיצרים? הניתוח לא דחוף, אבל בהרדמה יש סיכון
תשובה: אם הניתוח לא בשעות המסוכנות (10-4) מותר לכתחילה.
שאלה: שמירת נגיעה בציבור: קודם כל על ההקדשת זמן!!! רציתי לשאול,אני שומרת נגיעה וקראתי את השאלות באתר שלכם,ונכנסתי קצת לספק. בגלל התפקיד שלי יוצא לי שהרבה גברים רוצים ללחוץ לי את היד כמו ראש העיר,אנשים במשרד החינוך וכד.ואני פשוט אומרת סליחה אני שומרת נגיעה.רציתי לדעת עם זה זלזול או פגיעה לעשות זאת ליד אנשים אחרים שמתסכלים?? שמא אני מבבישת את אותו אדם. בנוסף האם יש צורך להגיד סליחה-כי מצד אחד זה נראה כאילו שאני מצטערת או לא מאמינה בזה שאני שומרת נגיעה ושאני כאילו מתנצלת על זה.או שעדין להגיד סליחה,אני שומרת נגיעה? או שבכלל מותר ללחוץ ידיים במצב כזה?? (למרות שממש יפריע לי אם תהיה תמונה שאני לוחצת למישו יד.) עוד שאלה קטנה-יש לנו איזה חבר משפחה שהוא ב"ה בסביבות גיל 70 והוא כבר סבא והכול, והוא מחשיב אותי לנכדה שלו, והוא לפעמים נותן לי מכה קטנה או איזה נגיעה קטנה. הוא לדעתי לא יודעת מזה שמירת נגיעה וממנו ממש לא נעים לי,מה לעשות???
תשובה: לגבי האיש הזקן, הניחי לו בתנאי שאת לא עושה פעולה. אם הוא נותן לך מכה תתעלמי מכך. בנוגע לנתינת יד לאחרים, את נוהגת נכון. היום ב"ה את לא יחידה לאט לאט הציבור החילוני מתחיל להכיר את תרבות הצניעות שלנו ואין כאן פגיעה. את לא צריכה באופן קבוע לבקש סליחה אולם אם את רואה שמישהו נפגע תגידי סליחה אם גרמתי לך אי נעימות אולם לפי הערכים שעליהם גדלתי אני נוהגת להקפיד לתת ידי רק לבעלי שיהיה בעתיד.
שאלה: קניית תפילין ממעשר כספים: התפילין של אבי כבר המון שנים עימו וכבר נתבלו. האם נוכל לרכוש מתנה תפילין לאבי מכספי מעשר כספים?
תשובה: מצוה שחייבים בה מצד הדין לא ניתן לקיים על חשבון מעשר כספים.
שאלה: כלאי תפוז ולימון: האם תפוז ולימון שנשתלו סמוכים נחשבים כלאים, פרותיהם מותרים באכילה?
תשובה: אין בכך איסור כלאים, ואין בעיה בפירות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: רע הא טוב?: היהדות מגבה את הגישה שהרע הוא טוב (נחום איש גם זו, ר"ע), וכן: כל רוע יוביל לטוב. יצא הסיסמה לאחרונה: "תן חיוך הכול לטובה". ואני שואל: רצח, גזל, טומאה, עינויים, השואה, אונס, מחלות ונזקים הם טובים?! אדם שרצח את חברו זה הכי טוב שיכול להיות, זה מה שה רצה שיהיה, מעשי אונס וטומאה איך יוצא מהם דברים טובים? מהשואה יצא מדינה אבל מעשה השואה היה נורא זה לא היה טוב זה היה רשע זוועתית? איני מתריס אני רוצה להבין או שמא אין ביכולת בני האדם להבין איך רוע הוא טוב בעמקותו ובאמיתיותו. ורק צריך לקבל כנתון וכאמונה ביטחון בה שכול מה שקורה הוא לטובתנו הישיר העקיף. האם ניתן להבין שרע שיוצא מתחת ידי אדם הוא רע אבל מהקב"ה - הכול ממנו אבל דרך האדם זה עקיף לא ישיר כמו אסוני טבע - לא? מה פשט הפסוק "יוצר אור ובורא רע" אם הקב"ה רק נובע טוב כי הוא טוב?
תשובה: כל עבירה היא רעה, אין לערבב בין יסורים לבין איסורים. הצרות הן כואבות וקשות. אדם שעושה את צרות הוא רע. אך מי שמקבל אותן הוא אמנם סובל מאד אך זה סבל כמו שסובל מי שמקבל טיפול רפואי מכאיב אבל מרפא. יש לאדם בחירה חופשית ולכן הוא אחראי על מעשיו ומאידך כל מה שקורה הוא מושגח על ידי רבש"ע. אנו לא מבינים איך יש גם בחירה וגם השגחה אך ככה זה הכל צפוי והרשות נתונה. הדברים ארוכים ודורשים לימוד ארוך.
שאלה: הלכות אישה גברית: האם אישה ששינתה את מינה (לא עלינו) לגבר שייכת בה כל ההלכות של צניעות והסתכלות? כי מבחינה חיצונית ביולוגית היא ככל גבר רק אישיותה הפנימית נשית? האם ניתן ללחוץ את ידה וכו? מה קורה כשהיא הוזמנה לשמחה - בר מצווה חתונה היכן היא עומדת? האם צריך להזהיר את הגברים ממנה בריקודים? היא אינה יכולה להיות עם הנשים כי היא נראית כגבר לכל דבר אין אפשרות להבחין, יש זיפי זקן והכל? האם ישנם עוד הלכות שראוי לדעת על נושא זה אם נתקלים בסיטואציה מוזרה שכזו? ושנשמע בשורות טובות
תשובה: רחמנא ליצלן, פתחתי את שאלתך ומיד סגרתי בכדי להירגע למספר ימים. נראה לי שהתשובה היא שמי שיודע שהיא היתה בת צריך להתנהג כבת. ומי שאינו יודע זאת אזי אין חובה להגיד לו. שנשמע בשורות טובות.
שאלה: סלטים שהיו על שולחן בשרי: אכלתי סלט פרוה שהיה על השולחן בארוחה בשרית. האם אני צריך לחכות לפני אכילת מאכל חלבי? האם יש הבדל בין מקרה שבו היה בשר על השולחן למקרה שהיה רק עוף? האם יש הבדל במקרה הפוך (ארוחה חלבית ומאכלי בשר)?
תשובה: אינני חושב שאתה צריך לחכות אם לא אכלת ממש בשר ואינך טועם טעם בשר, וכן להיפך, בסלט שהיה על שולחן חלבי.
שאלה: חיתוך בצל בכלי חלבי: חתכתי בצל עם סכין חלבית לסלט שנאכל בארוחה בשרית, בטעות. האוכל כבר נאכל. מה הדין להבא, והאם יש משהו שאני אמורה לעשות עכשיו עם הכלים?
תשובה: אני מבין שחתכת את הבצל רק בסכין החלבי ולכן אין הסכין נפסל ואינו צריך הכשרה. אם זה סכין חלבי שאינך חותכת בו מאכלים חלביים רותחים הרי שהבצל לא נהפך לחלבי ולא היה כאן איסור. כמובן, שלכתחילה יש להקפיד שלא להתבלבל בנושא זה.
שאלה: ישיבה נפרדת בשבת בר מצוה: לאחרונה נכחתי בשבת משפחתית של חרדים, בה הפרידה בין הנשים והגברים מחיצה במשך כל השבת. האם צריך להפריד בעצם בשבת בין הבנים לבנות בארוחות (במקום גדול שבו בערך 100 מוזמנים, ויש שם גם חברים של המשפחה וידידים ולא רק בני משפחה). האם הפרדה זו היא חומרה או שכך צריך לנהוג מלכתחילה? מה דעת רבני הציונות הדתית בעניין? האם יש הבדל אם נוכחים רק בני משפחה או גם חברים?
תשובה: התורה מדריכה אותנו להיות צנועים, להתרחק ממצבים שיכולים להביא לקלות ראש ולהירהורים רעים. לכן יש לבחון בכל פעם אם הישיבה המעורבת יש בה חשש של קלקלה, ואז מוטב להפריד. אם אין חשש של קלקלה כל שהיא, אין צורך להפריד. ככל שיש בריאות נפשית טבעית ואין נטיות שליליות, פחות צריך לנקוט באמצעים של הרחקה.
שאלה: סוף זמן תפילת ערבית: עד איזה שעה בלילה מותר להתפלל תפילת ערבית?
תשובה: לכתחילה יש להתפלל ערבית עד חצות הלילה (את הזמן המדוייק ניתן למצוא בלוח שבאתר ובדיעבד עד עלות השחר. בברכת התורה, WWW.Yeshiva.org.il
שאלה: גילוח לאחר חודש אבלות: האם מותר לגברים אבלים להתגלח עם תום חודש האבלות במידה ויוצא בשבוע של תשעה באב?
תשובה: לא.
שאלה: היתר עבודה בשבת: חבר שלי מהמילואים מעוניין להתחיל לשמור שבת. הוא עובד באבטחת ח"כים בשב"כ והוא נאלץ לחלל שבת מכיון שהוא כרוך אחר אותו ח"כ שברוב המקרים לא שומר שבת ומחלל שבת לא לצרכים בטחוניים אלא אישיים גרידא. האם יש מקום להתיר לו לעבוד שם משום פיקוח נפש? אם אפשר בבקשה מקורות.
תשובה: שיעדיף ח"כ שומר שבת.